 Adeoye Ọlayẹmi, EkooKo si ibeere meji to n lọnigboro bayii, bi ko ṣe ti ọkan lara awọn gbajugba sọrọsọrọ ori redio nni,Adewale Dada tawọn eeyan tun n pe ni The Good wi pe nibo lo wa lasiko yi, ti ko si tiii sẹni to le dahun ibeere naa.Fawọn to ba mọ ọkunrin naadaadaa, wọn yoo mọ pe ọrukọ rẹ rinlẹ daadaa ni nnkan bii ọdun mẹrin si mẹtasẹyin sasiko yi, ṣugbọn latigba to ti gba ipo akọwe ijọba ibilẹ Ado-Odo Ọta nisaa keji ti gomina ana, Ibikunle Amosun ṣe lo ti dabi ẹni pe orukọ rẹ ko fi bẹẹlu agogo mọ leti awọn araalu.Bo tilẹ jẹ pe Gbajumọ sọrọsọrọnaa ṣi n ṣe eto lori awọn redio bii Faaji, Sweet, OGBC ati tẹlifiṣan OGTV titidi asiko yi, sibẹ ṣe lo dabi ẹni pe ọkunrin ti ko fi bẹẹ ga pupọ naa, to sifẹran lati maa wọ aṣọ alawọ ewe ati funfun ni gbogbo igba naa ko jẹ aayo fawọnololufẹ ẹ mọ bayii, eyi ti ko si yẹ ko ri bẹẹ.Ahesọ kan to ti ẹ ta si wa letilaipẹ yi ni ohun ti wọn n sọ pe oṣelu lo gba iṣẹ naa lọwọ ọkunrin naa, ati pe ogbologboalatilẹyin Sẹnetọ Ibikunle Amosun ni, ti ko si si nnkan to le gbe e kuro lẹyinẹ.Kii Sẹnetọ Ibikunle Amosun toodi Gomina ipinlẹ Ogun lọdun 2011, ko sẹni to fẹẹ gbọ sọrọsọrọ min in bi ko ṣeWale Dada, tawọn eeyan tun mọ si Ọmọ Iya Dada ni Mọkọlọki, latari awọn ọna tomaa n gbe iṣẹ naa gba, to si tun tayọ daadaa laarin awọn ẹgbẹ ẹ.Ko pẹ ti Amosun wọle gẹgẹ biiGomina ni Wale Dada ti bẹrẹ sii polongo ara rẹ lati di alaga ijọba ibilẹAdo-Odo Ọta, to si maa n fi awọn eto ẹ lori redio ati tẹlifiṣan gbe Amosunlarugẹ lati wa ojurere rẹ, ko le ba a ri ipo naa gba, ṣugbọn tiyẹn ko woju ẹrara.Ṣugbọn ṣe la gbọ pe awọn kan niwọn ba ọkunrin naa bẹbẹ Amosun nigba to tun gbe apoti ẹlẹẹkeji lati di alagaijọba ibilẹ, ti wọn si gba lati fun un ni akọwẹ ijọba ibilẹ naa, koun naa le rijajẹ pada, tori ta a gbọ pe ko fi bẹẹ si owo lọwọ ẹ mọ rara nigba naa.Bi wọn ṣe sọ pẹ ijọba Amosun kotẹ awọn araalu, paapaa awọn ara Ado-Odo Ọta lọrun to, lo mu kawọn eeyan kẹyinsi Wale Dada to maa n fojuoojumọ gbe Amosun larugẹ, nitori ti wọn lawọn eeyanmọ pe ṣe lo n tan wọn jẹ, eyi ti wọn lawọn eeyan ko fẹ.Wọn ti ẹ ni Wale Dada gbiyanju lati mu idagbasoke diẹ bawọn agbegbe to ṣoju fun bii ko tun ọna wọn ṣe, bii ko ṣe omi fun wọn, atọn nnkan min in lasiko ẹ, to si jẹ pe lapo ara rẹ pẹluu iranlọwọ awọn kan, ṣugbọn sibẹ wọn ni ṣe lawọn eeyan tun n yinmu sii lẹyin.A ti ẹ gbọ pe awọn araalu tiWale Dada ti wa gan an ko fi bẹẹ gba ti ẹ mọ lasiko yi, tori bo ṣe gbaruku tiỌnọrebu Adekunle Akinlade tẹgbẹ oṣelu APM ti Amosun fa kalẹ labẹ asia ẹgbẹoṣelu APM.Bi ẹ ṣe n ka iroyin yi, WaleDada ṣi wa lori eto ẹ nile-iṣẹ OGTV laarọ yi pẹluu awọn isọngbe e, to si tunṣeto nile iṣẹ redio Sweet, ṣugbọn sibẹ, wọn lawọn eeyan kii fẹẹ gbọ ọrọ rẹ mọtori oṣelu to wọ, ti ko si fọlọpọ ṣe e.Bi irọ ni, bo si jẹ otitọ, a koti i le fidi ẹ mulẹ bayii, ohun ti a gbọ ni pe gbogbo ọna ni Wale Dada n walati tun wa oju rere Gomina Dapọ Abiọdun to nipo bayii, ko si tun le ri ounjẹjẹ lasiko yi.Wale Dada lo gbe awọn biiGbenga Ogundeyi tawọn eeyan mọ si Fẹlẹfẹlẹ Laye dide nidi iṣẹ orin, bo tilẹ jẹpe ija ni wọn fi tuka gbẹyin nigba ti adehun wọn fori ṣanpọn, tiyẹn si sa gbailuu Ekoo lọ lọdọ puromota min in to ti n ri owo gidi bayii.Ṣa o, ohun ti a fẹ jẹ ko ye ỌmọIya Dada ni Mọkọlọki bayii ni pe, orukọ rẹ ko rinlẹ, ko si ta mọ bii ti tẹlẹ mọ,to si gbọdọ wa nnkan ṣe sii. Imọnran tawọn kan sọ pe ka ba wọn fun ọkunrin naa ni pe ko ye e ri ara rẹ mọ, ko jẹ kawọn eeyan maa rii, ko si wa gbogbo ọna ti orukọ rẹ yoo fi pada bii ti tẹlẹ, bẹẹ lawa naa n gba a ladura pe orukọ Wale Dada ko nii wọlẹ loju aye rẹ lagbara Ọlọrun. 